CELEX: 52019PC0290
Language: da
Date: 2019-07-02
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen (EGF/2019/000 TA 2019 - teknisk bistand på Kommissionens initiativ)

EUROPA-KOMMISSIONEN
            Bruxelles, den 2.7.2019
            COM(2019) 290 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Fond for Tilpasning til Globaliseringen (EGF/2019/000 TA 2019 - teknisk bistand på Kommissionens initiativ)
            
               
         
         
            
               BEGRUNDELSE
            
            
               
            
            
               De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  1
                ("EGF-forordningen").
            
            
            
               RESUMÉ AF ANSØGNINGEN OG ANALYSE
            
            
               
                  Nøgledata:
               
               
                  EGF-referencenummer
                        EGF/2019/000
               
               
                  Europa-Kommissionen
                        Teknisk bistand
               
               
                  Administrative udgifter: budget i EUR
                        610 000
               
               
                  Administrative udgifter i % (loft: 0,5 %)
                        0,35 %
               
            
            
            
               I henhold til EGF-forordningens artikel 11, stk. 1, kan højst 0,5 % af det årlige maksimumbeløb, som EGF råder over, anvendes til teknisk bistand på Kommissionens initiativ.
            
            
            
               Teknisk bistand, der skal finansieres, og fordeling af de anslåede omkostninger
            
            
               1.Støtten vil blive anvendt til udgifter som omhandlet i EGF-forordningens artikel 11, stk. 1 og 4, og artikel 12, stk. 2, 3 og 4, jf. nedenstående.
            
            
               2.Overvågning og dataindsamling: Kommissionen vil indsamle data om de ansøgninger, der er modtaget, betalt og afviklet, og de foranstaltninger, der er foreslået og gennemført. Disse data vil blive stillet til rådighed på Europa-Kommissionens websted og vil blive samlet i passende form til den rapport, der udarbejdes hvert andet år, dvs. i 2021. På grundlag af erfaringerne fra de seneste år anslås omkostningerne ved denne aktivitet til 20 000 EUR.
            
            
               3.Oplysninger: Kommissionen har oprettet og driver et websted om Den Europæiske Fond for Tilpasning til Globaliseringen
                  2
               , som der kræves i EGF-forordningens artikel 12, stk. 2. Webstedet vil regelmæssigt blive ajourført og udvidet, og de nye elementer oversættes til samtlige officielle EU-sprog. Den generelle opmærksomhed om EGF og dens synlighed øges. EGF vil blive behandlet i forskellige publikationer fra Kommissionen og i audiovisuelle aktiviteter, jf. EGF-forordningens artikel 11, stk. 4. Omkostningerne i forbindelse med disse punkter anslås til 20 000 EUR.
            
            
               4.Elektronisk dataudvekslingssystem: Kommissionen fortsætter sit arbejde med at udarbejde standardiserede procedurer for EGF-ansøgninger og sagsforvaltning, under anvendelse af funktionaliteterne i SFC2014 (System for Fund Management in the European Union — system til forvaltning af fonde i Den Europæiske Union). Det muliggør forenkling af de ansøgninger, der udarbejdes i henhold til EGF-forordningen, en hurtigere behandling og lettere rapportering. En grænseflade mellem SFC og Kommissionens regnskabs- og informationssystem ABAC letter de finansielle transaktioner i forbindelse med EGF. Bidraget på 80 000 EUR ydes som støtte med henblik på regelmæssig ajourføring og yderligere udvikling af SFC-applikationerne og integrering af nye rapporteringsværktøjer. 
            
            
               5.Administrativ og teknisk støtte (ekspertgruppemøder): EGF's ekspertgruppe af kontaktpersoner, der har ét medlem fra hver medlemsstat, afholder to møder (i anden halvdel af 2019 / første halvdel af 2020). De samlede omkostninger ved disse to møder anslås til 70 000 EUR.
            
         
         
            
               6.Administrative og teknisk støtte (netværksseminarer): For at fremme netværkssamarbejdet mellem medlemsstaterne vil Kommissionen desuden afholde to seminarer med deltagelse af EGF's gennemførelsesorganer og arbejdsmarkedets parter. Så vidt muligt vil disse blive berammet til at finde sted på ca. de samme datoer som de to ekspertgruppemøder og vil fokusere på spørgsmål i forbindelse med den praktiske gennemførelse af EGF-forordningen. Omkostningerne i forbindelse med disse punkter anslås til 120 000 EUR.
            
            
               7. Evaluering: En offentlig udbudsprocedure i forbindelse med midtvejsevalueringen vil blive lanceret i 2019 med henblik på at afslutte evalueringen senest den 31. december 2021 (i henhold til EGF-forordningens artikel 20, stk. 1, litra b)). Der vil være behov for 300 000 EUR til dette formål.
            
            
                     
                        Punkter
                     
                  
                  
                     
                        Antal (skøn)
                     
                  
                  
                     
                        Anslåede omkostninger for hvert punkt
                           (EUR)
                     
                  
                  
                     
                        Samlede omkostninger
                           (EUR)
                     
                  
               
                     
                        Overvågning og dataindsamling
                     
                  
                  
                     
                        Diverse
                     
                  
                  
                     
                        Diverse
                     
                  
                  
                     
                        20 000
                     
                  
               
                     
                        Oplysningsaktiviteter
                     
                  
                  
                     
                        Diverse
                     
                  
                  
                     
                        Diverse
                     
                  
                  
                     
                        20 000
                     
                  
               
                     
                        Oprettelse af et elektronisk dataudvekslingssystem 
                     
                  
                  
                     
                        Diverse
                     
                  
                  
                     
                        Diverse
                     
                  
                  
                     
                        80 000
                     
                  
               
                     
                        Administrativ og teknisk støtte: møder i EGF's ekspertgruppe af kontaktpersoner
                     
                  
                  
                     
                        2
                     
                  
                  
                     
                        35 000
                     
                  
                  
                     
                        70 000
                     
                  
               
                     
                        Administrativ og teknisk støtte: netværksseminarer om gennemførelsen af EGF
                     
                  
                  
                     
                        2
                     
                  
                  
                     
                        60 000
                     
                  
                  
                     
                        120 000
                     
                  
               
                     
                        Evaluering
                     
                  
                  
                     
                        1
                     
                  
                  
                     
                        300 000
                     
                  
                  
                     
                        300 000
                     
                  
               
                     
                        Samlede anslåede omkostninger
                     
                  
                  
                     
                  
                  
                     
                        610 000
                     
                  
               
               Finansiering
            
            
               8.Det maksimale årlige budget for EGF i 2019 er på 150 mio. EUR i 2011-priser (dvs. 175 748 000 EUR i 2019-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  3
               .
            
            
               9.I henhold til EGF-forordningens artikel 11, stk. 1, kan 0,5 % af dette beløb (dvs. 175 748 000 EUR i 2019) anvendes til teknisk bistand på Kommissionens initiativ. Det beløb, der foreslås i denne afgørelse, svarer til ca. 0,35 % af det maksimale årlige budget for EGF, der er til rådighed i 2019.
            
            
               10.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  4
               .
            
            
            
               Tilhørende retsakter
            
            
               11.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 610 000 EUR.
            
            
            
               Kilder til betalingsbevillinger
            
            
               12.Bevillingerne fra EGF-budgetposten vil blive anvendt til at dække beløbet på 610 000 EUR, som er nødvendigt i forbindelse med teknisk bistand.
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Fond for Tilpasning til Globaliseringen 
                  (EGF/2019/000 TA 2019 - teknisk bistand på Kommissionens initiativ)
               
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  5
               , særlig artikel 11, stk. 2,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  6
               , særlig punkt 13,
            
         
         
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis virksomhed er ophørt som følge af gennemgribende strukturelle ændringer i verdens handelsmønstre, der kan tilskrives globaliseringen, og som skyldes en fortsættelse af den internationale finansielle og økonomiske krise eller en ny international finansiel og økonomisk krise, og hjælpe disse med at vende tilbage til arbejdsmarkedet.
            
            
               (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013
                  7
               .
            
            
               (3)I henhold til forordning (EU) nr. 1309/2013 kan højst 0,5 % af det årlige maksimale beløb fra EGF hvert år anvendes til teknisk bistand på Kommissionens initiativ.
            
            
               (4)EGF bør mobiliseres til at stille et beløb på 610 000 EUR til rådighed til teknisk bistand på Kommissionens initiativ —
            
            
               VEDTAGET DENNE AFGØRELSE: 
            
            
               Artikel 1
            
            
               I forbindelse med Den Europæiske Unions almindelige budget for regnskabsåret 2019 stilles der et beløb til rådighed fra Den Europæiske Fond for Tilpasning til Globaliseringen på 610 000 EUR i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på tredjedagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        EUT L 347 af 20.12.2013, s. 855.
               
               
                  
                     (2)
                  
                        
                  http://ec.europa.eu/egf
                  . 
               
               
                  
                     (3)
                  
                        EUT L 347 af 20.12.2013, s. 884.
               
               
                  
                     (4)
                  
                        EUT C 373 af 20.12.2013, s. 1.
               
               
                  
                     (5)
                  
                        EUT L 347 af 20.12.2013, s. 855.
               
               
                  
                     (6)
                  
                        EUT C 373 af 20.12.2013, s. 1.
               
               
                  
                     (7)
                  
                        Rådets forordning (EU, EURATOM) nr. 1311/2013 af 2. december 2013 om fastlæggelse af den flerårige finansielle ramme for 2014-2020 (EUT L 347 af 20.12.2013, s. 884).